
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1003 


11 Νοεμβρίου 1997 


ΠΕΡΙΕΧΟΜΕΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Μεταφορά οργανικών θέσεων προσωπικού στην 

Περιφέρεια Κεντρικής Μακεδονίας. 1 

Συγκρότηση Επιτροπής διενέργειας διαγωνισμού και 

αξιολόγησης προσφοριον. 2 

Συγκρότηση επιτροπής για εξέταση αιτημάτων χορή¬ 
γησης αναβολής καταταξης σε στρατευσίμους που 


είναι κάτοχοι διδακτορικού διπλώματος και διαπρέ- 
πουν σε επιστημονικές εργασίες ή έρευνες στο ε¬ 


ξωτερικό. 3 

Μείωση θητείας - Οριστική απόλυση από τις τάξεις των 
Ενόπλων Δυνάμεων οπλιτών που δεν άσκησαν δι¬ 
καίωμα αναβολής κατάταξης λόγω σπουδών. 4 

Αύξηση αριθμού ημερών εκτός έδρας στους γεωτε¬ 
χνικούς υπαλλήλους του Υπουργείου Γεωργίας. .. 5 

Κίνηση εκτός έδρας του υπαλήλου Νικολάου 

Κιουρκτσή. 6 

Ανάθεση αρμοδιοτήτων στους Αντιπρυτάνεις του 

Πανεπιστημίου Θεσσαλονίκης. 7 

Τιμολόγια Δορυφορικών επικοινωνιών ΙηπιαΓεαί - Α 
Ηιηη 3θθ«ί! Ι)τ!;ι. 8 


ΥΠΟΥΡΓΙΚΕΣ Α ΠΟΦΑΣΕΙΣ ΚΑΙ ΕΓΚΡΙΣΕΙΣ 

Αριθ. 45351 (1) 

Μεταφορά οργανικών θέσεων προσωπικού στην 
Περιφέρεια Κεντρικής Μακεδονίας. 

ΟΥΠΟΥΡΓΟΣ 


ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Έχοντας υποψη: 

1. Τις διατάξεις της παραγράφου 26 του άρθρου 9 του 
Ν. 2307/1995 όπως τροποποιήθηκε με την παράγραφο 11 
του άρθρου 18του Ν. 2503/1997. 

2. Τις διατάξεις της παραγράφου 3 του άρθρου 2 του Ν. 
2503/1997. 

3. Τις διατάξεις του άρθρου 5 του Π.Δ. 168/1989 
«Οργάνωση Υπηρεσιών Εσωτερικών και Ειδικών 
Ληξιαρχείων των Νομαρχιών», αποφασίζουμε: 

Μεταφέρουμε τις παρακάτω είκοσιτρεις (23) οργανικές 


θέσεις που προβλέπονται από τον Οργανισμό του 
Υπουργείου Εσωτερικών, Δημόσιας Διοίκησης και 
Αποκέντρωσης για το μεταφερθέν στο Δήμο Θεσσα¬ 
λονίκης Ληξιαρχείο στην Περιφέρεια Κεντρικής Μακεδο¬ 
νίας κατά κλάδο ως εξής: 

Τακτικές οργανικές θέσεις 

ΠΕ Διοικητικός: 4 

ΤΕ Διοικητικός - Λογιστικός: 3 

ΔΕ Διοικητικός - Λογιστικός: 7 

ΥΕ Προσωπικού Καθαριότητας: 1 

ΥΕ Φυλάκων - Νυκτοφυλάκων: 1 

Προσωρινές οργανικές θέσεις 

ΠΕ Διοικητικός Ειδικών Ληξιαρχείων (προσωρινός): 3 

(άρθ. 17του Π.Δ. 49/1988). 

ΤΕ Διοικητικός Ειδικών Ληξιαρχείων (προσωρινός): 1 
(άρθ. 32παρ. 11 του Ν. 2190/1994). 

ΔΕ Διοικητικός Ειδικών Ληξιαρχείων (προσωρινός): 2 
(άρθ. 31 του Π.Δ. 49/1988). 

ΥΕ Βοηθητικού Προσωπικού Ειδικών Ληξιαρχείων 
(προσωρινός): 1 
(άρθ. 41 του Π.Δ. 49/1988). 

Το προσωπικό που μεταφέρεται στην Περιφέρεια 
Κεντρικής Μακεδονίας έχει ονομαστικά κατά κλάδο ως α¬ 
κολούθως: 

ΠΕ Διοικητικός: 

Αργυρίου Μαρία 

Αλεξάνδρου - Χατζηευστρατίου Μαργαρίτα 
Αργυρίου Αθανάσιος 
Γ κριμπίζης Αθανάσιος 

ΠΕ Διοικητικός Ειδικών Ληξιαρχείων (προσωρινός): 

Αραμπταζή Καλλιόπη 

Πυργιλή Μαρία 

Τριανταφυλλίδου Αικατερίνη 

ΤΕ Διοικητικός - Λογιστικός: 

Κατσιγιάννη Βασιλική 

ΤΕ Διοικητικός Ειδικών Ληξιαρχείων (προσωρινός): 
Ελευθερίου Ελένη 
ΔΕ Διοικητικός - Λογιστικός: 

Θεοδωρίδης Κωνσταντίνος 
Γ κίντικα - Παπαδοπούλου Ακριβή 
Μουρατίδου Άννα 
Ιωαννίδου Ηλιοστάλακτη 

ΔΕ Διοικητικός Ειδικών Ληξιαρχείων (προσωρινός): 
Χρηστάκος Μενέλαος 

Συρούκη Ευαγγελία 

ΥΕ Βοηθητικού Προσωπικού Ειδικών Ληξιαρχείων 
(προσωρινός): 

Ράμτσιος Βασίλειος 
ΥΕ Φυλάκων - Νυκτοφυλάκων: 

Αλή - Ογλού Σεζερ 

Από τις διατάξεις της παρούσας δενπροκαλείται δαπά¬ 
νη σε βάρος του Κρατικού Προϋπολογισμού. 

Η παρούσα να δημοσιευθεί στην Εφημερίδα της 
Κυβερνήσεως. 

Αθήνα, 31 Οκτωβρίου 1997 

ο ΥΠΟΥΡΓΟ:: 

ΑΛΕΞΑΝΔΡΟΣ ΠΑΠΑΔΟΠΟΥΛΟΣ 
-♦- 

Αριθ. ΔΙΔΚ/Φ. 38/4/24632 (2) 

Συγκρότηση Επιτροπής διενέργειας διαγωνισμού και α¬ 
ξιολόγησης προσφορών. 

ΟΥΠΟΥΡΓΟΣ 

ΕΣΩΤΕΡΙΚΩΝ, ΔΗΜ, ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις: 

α) Του άρθρου 6 παρ. 3 του Ν. 2286/95 (ΦΕΚ 
19/Α/1.2.1995) «Προμήθειες του δημοσίου τομέα και ρυθ¬ 
μίσεις συναφών θεμάτων». 

β) Του άρθρου 38 του Π.Δ. 394/96 (ΦΕΚ 
266/Α/4.12.1996) «Κανονισμός Προμηθειών Δημοσίου 
(Κ.Π.Δ.)». 

γ) Του άρθρου 27 του Ν. 2081/92 (ΦΕΚ 154/Α/92), με το 
οποίο προστέθηκε άρθρο 29Α στο Ν. 1558/85, όπως τελι¬ 
κά αντικαταστάθηκε με το άρθρο 1 του Ν. 2469/1997. 

2. Την αριθμ. ΔΙΟΙΚ/Φ. 356/24/22648/6.10.1997 απόφα¬ 
ση - προκήρυξη της Γενικής Γραμματείας Δημόσιας 
Διοίκησης και Αποκέντρωσης του Υπουργείου 
Εσωτερικών, Δημόσιας Διοίκησης και Αποκέντρωσης. 

3. Την αριθμ. ΔΙΔΚ/Φ. 1/20199/5.9.1997 κοινή απόφαση 
του Πρωθυπουργού και του Υπουργού Εσωτερικών, 
Δημόσιας Διοίκησης και Αποκέντρωσης (ΦΕΚ 801/Β/- 
5.9.1997) «Ανάθεση αρμοδιοτήτων Υπουργού Εσωτερι¬ 
κών, Δημόσιας Διοίκησης και Αποκέντρωσης στους Υφυ¬ 
πουργούς Εσωτερικών, Δημόσιας Διοίκησης και 
Αποκέντρωσης». 

4. Το γεγονός ότι από τις διατάξεις της παρούσας από¬ 
φασης προκαλείται δαπάνη σε βάρος του κρατικού προϋ¬ 
πολογισμού, το ύψοςτης οποίας θα καθοριστεί με κοινή α¬ 
πόφαση των Υπουργών Εσωτερικών, Δημόσιας Διοίκησης 
και Αποκέντρωσης και Οικονομικών, αποφασίζουμε: 

1. Συγκροτούμε πενταμελή Επιτροπή διενέργειας δια¬ 
γωνισμού για την προμήθεια εξοπλισμού Η/Υ και εφαρμο¬ 
γών για το ολοκληρωμένο πληροφοριακό σύστημα: 

α) Της Υπηρεσίας του Συνηγόρου του Πολίτη και 
β) Του Σώματος Επιθεωρητών - Ελεγκτών Δημόσιας 
Διοίκησης. 

2. Η Επιτροπή αποτελείται από ένα (1) Νομικό Σύμβουλο 
ή Πάρεδρο του Νομικού Συμβουλίου του Κράτους, ως 
Πρόεδρο και τέσσερις (4) υπαλλήλους του δημοσίου το¬ 
μέα, με οποιαδήποτε σχέση εργασίας, έκτων οποίωντρεις 
(3) εξειδικευμένοι σε θέματα Πληροφορικής. 

Γραμματέας της Επιτροπής ορίζεται υπάλληλος κατη¬ 


γορίας ΠΕ της Γ ενικής Γ ραμματείας Δημόσιας Διοίκησης. 

3. Έργο της Επιτροπής είναι η διενέργεια ανοικτού δια¬ 
γωνισμού σε δραχμές, σύμφωνα με την αριθμ. ΔΙΟΙΚ/Φ. 
356/24/22648/6.10.1997 Απόφαση - Προκήρυξη της 
Γ.Γ.Δ.Δ., καθώς και η αξιολόγηση προσφορών, για την 
προμήθεια εξοπλισμού Η/Υ και εφαρμογών για το ολο¬ 
κληρωμένο πληροφοριακό σύστημα α) ης Υπηρεσίαςτου 
Συνηγόρου του Πολίτη και β) του Σώματος Επιθεωρητών 
- Ελεγκτών Δημόσιας Διοίκησης. 

Η Επιτροπή θα γνωμοδοτεί και για κάθε θέμα που πιθανόν 
θα προκόψει κατά την εκτέλεση της σχετικής σύμβασης. 

4.0 Πρόεδρος, τα μέλη και ο γραμματέας της ανωτέρω 
Επιτροπής, ως και οι αναπληρωτές τους, ορίζονται με α¬ 
πόφαση του Υπουργού Εσωτερικών, Δημόδιας Διοίκησης 
και Αποκέντρωσης ή του εξουσιοδοτηθέντος προς τούτο 
οργάνου. 

5. Η Επιτροπή λειτουργεί εντός του κανονικού ωραρίου 
των Δημοσίων Υπηρεσιών και σύμφωνα με τις ισχύουσες 
γενικές διατάξεις περί συλλογικών οργάνων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Νοεμβρίου 1997 

Ο ΥΠΟΥΡΓΟΣ 

ΑΛΕΞΑΝΔΡΟΣ ΠΑΠΑΔΟΠΟΥΛΟΣ 
-♦- 

Αριθ. Φ. 420/140/57129 Σ. 628 (3) 

Συγκρότηση επιτροπής για εξέταση αιτημάτων χορήγη¬ 
σης αναβολής κατάταξης σε στρατευσίμους που είναι 
κάτοχοι διδακτορικού διπλώματος και διαπρέπουν σε 
επιστημονικές εργασίες ή έρευνες στο εξωτερικό. 

ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΚΑΙ ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

α. Τις διατάξεις των παραγράφων 1 (εδαφ. ε) και 7 του 
άρθρου 7 του Ν. 1763/88 «Στρατολογία των Ελλήνων» 
(ΦΕΚ 57Α'). όπως αντικαταστάθηκε με το άρθρο 6 του Ν. 
2510/97 «Ρύθμιση στρατιωτικών υποχρεώσεων ορισμέ¬ 
νων κατηγοριών στρατευσίμων, ανυποτάκτων και οπλι¬ 
τών, τροποποίηση διατάξεων της στρατολογικής νομοθε¬ 
σίας, καθιέρωση εναλλακτικής υπηρεσίας και άλλες 
διατάξεις» (ΦΕΚ 136Α ). 

β. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Άρθρο 1 

Συγκρότηση - Σύνθεση της Επιτροπής 

1. Συγκροτούμε επιτροπή, έργο της οποίας θα είναι να 
εισηγείται στον Υπουργό Εθνικής Άμυνας σχετικά με τη 
χορήγηση ή μη αναβολής κατάταξης στις Ένοπλες 
Δυνάμεις και για τη διάρκεια αυτής, σε στρατευσίμους 
που είναι κάτοχοι διδακτορικού διπλώματος και διαπρέ¬ 
πουν σε επιστημονικές εργασίες ή έρευνες στο εξωτερι¬ 
κό. 

Ως μέλη της Επιτροπής ορίζουμε: 
α. Τακτικά: 

(1) Υποστράτηγο Κατσίκα Παντελή, Διευθυντή 
Διεύθυνσης Στρατολογικού ΓΕΕΘΑ, ως πρόεδρο. 

(2) Μάγκλαρη Βασίλειο, Καθηγητή του Εθνικού 
Μετσοβίου Πολυτεχνείου. 

(3) Σχινά Ιωάννη. Καθηγητή του Δημοκριτείου 
Πανεπιστημίου Θράκης, και 

(4) Αντισυνταγματάρχη Στρατολογικού Τσιλιόπουλο 
Θεόδωρό. Επιτελή της Διεύθυνσης Στρατολογικού 
ΓΕΕΘΑ, ως μέλη. 

β. Αναπληρωματικό: 

(1) Ταξίαρχο Βέικο Κωνσταντίνο, Διευθυντή της 
Διεύθυνσης Στρατολογικού ΓΕΣ, ως πρόεδρο. 

(2) Σελή Τιμολεοντα. Καθηγητητου Εθνικού Μετσοβίου 
Πολυτεχνείου. 

(3) Βούλγαρη Ιωάννη, Καθηγητή του Δημοκριτείου 
Πανεπιστήμιου Θράκης, και 

(4) Αντισυνταγματάρχη Στρατολογικού Μπακαλάκο 
Απόστολο, Επιτελή της Διεύθυνσης Στρατολογικού 
ΓΕΕΘΑ, ως μέλη. 

2. Χρέη εισηγητή εκτελεί ο καθηγητής ΑΕΙ το γνωστικό 
αντικείμενο του οποίου είναι συναφές με τις επιστημονι¬ 
κές εργασίες ή ερευνες του αιτουντος. 

3. Καθήκοντα Γραμματέα της επιτροπής εκτελεί κατώ¬ 
τερος αξιωματικός της Διεύθυνσης Στρατολογικού 
ΓΕΕΘΑ, ο οποίος ορίζεται από τον πρόεδρό της, προετοι¬ 
μάζει τους σχετικούς φακέλλους και τηρεί πρακτικά των 
συνεδριάσεων. 

Άρθρο 2 

Θητεία - Αντικατάσταση Μελών 

1. Τα μέλη της παραπάνω επιτροπής ορίζονται για δύο 
ημερολογικά έτη. Ειδικά ο χρόνος λειτουργίας της πρώ¬ 
της επιτροπής θα διαρκέσει μέχρι την 31η Δεκεμβρίου 
1999. 

2. Αντικατάσταση τακτικού ή αναπληρωματικού μέλους 
της επιτροπής, πριν από τη λήξη της θητείας, επιτρέπεται 
μόνο εφόσον συντρέχει σπουδαίος λόγος και γίνεται με 
κοινή απόφαση των Υπουργών Εθνικής Αμυνας και 
Εθνικής Παιδείας και Θρησκευμάτων, που δημοσιεύεται 
στην Εφημερίδα της Κυβερνησεως. 

Άρθρο 3 

Λειτουργία Επιτροπής 

1. Η επιτροπή συγκαλείται με μέριμνα του προέδρου 
της και συνεδριάζει μια τουλάχιστον φορά κάθε μήνα, σε 
χώρο του ΓΕΕΘΑ και έκτος του ορισμένου χρόνου εργα¬ 
σίας. 

2. Η επιτροπή συνεδριάζει με την παρουσία όλων των 
μελών της. Σε περίπτωση κωλύματος τακτικού μέλους, 
αυτό αντικαθίσταται απο το αντίστοιχο αναπληρωματικό. 

3. Οι αποφάσεις της επιτροπής λαμβάνονται κατά πλει- 
οψηφία, με φανερή ψηφοφορία και αιτιολογούνται πλή¬ 
ρως. Σε περίπτωση ισοψηφιας υπερισχύει η ψήφος του 
προέδρου. Η γνώμη της μειοψηφίας καταχωρίζεται υπο¬ 
χρεωτικά στα πρακτικό. 

Αρθρο 4 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα. 5 Νοεμβρίου 1997 

ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΕΘΝΙΚΗΣ ΠΑΙΔΕΙΑΣ 

ΚΑΙ ΘΡΗΣΚΕΥΜΑΤΩΝ 

ΑΠ. - ΑΘ. ΤΣΟΧΑΤΖΟΠΟΥΛΟΣ ΓΕΡΑΣΙΜΟΣ ΑΡΣΕΝΗΣ 


Αριθ, Φ. 420/179/57.495 Σ 753 (4) 

Μείωση θητείας - Οριστική απόλυση από τις τάξεις των 

Ενόπλων Δυνάμεων οπλιτών που δεν άσκησαν δικαίω¬ 
μα αναβολής κατάταξης λόγω σπουδών. 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Έχοντας υπόψη: 

α. Τις διατάξεις της περίπτωσης γ' της παραγράφου 1 
του άρθρου 8 και της παραγράφου 3 του άρθρου 15 του 
Ν. 1763/1988 «Στρατολογία των Ελλήνων», όπως αντικα- 
ταστάθηκαν αντίστοιχα με τα άρθρα 7 και 12 του Ν. 
2510/97 (ΦΕΚ136Α). 

β, Τις διατάξεις της Φ 421.4/1/341943/Σ.703/14.8.97 α¬ 
πόφαση ΥΕΘΑ «Οριστική απόλυση οπλιτών και εφέδρων 
αξιωματικών από τις τάξεις των Ενόπλων Δυνάμεων» 
(ΦΕΚ751Β"). 

γ. Τις υφιστάμενες υπηρεσιακές ανάγκες και δυνατότη¬ 
τες. 

δ. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Άρθρο 1 

Μείωση θητείας - Προϋποθέσεις - Έκταση εφαρμογής 

1. Όσοι υπόχρεοι πλήρους θητείας οπλίτες και πρότα- 
κτοι οπλίτες, είχαν κατά την ημερομηνία κατάταξης ή ε- 
πανακατάταξής τους στις τάξεις των Ενόπλων Δυνάμεων 
και σύμφωνα με τις ισχύουσες κατά την ημερομηνία αυτή 
διατάξεις, όλεςτις απαιτούμενες προϋποθέσεις για λήψη 
αναβολής κατάταξης ως σπουδαστές ανώτερης ή ανώτα¬ 
της σχολής του εσωτερικού αλλά δεν άσκησαντο δικαίω¬ 
μα αυτό, απολύονται οριστικά από τις τάξεις των Ενόπλων 
Δυνάμεων τρεις μήνες ενωρίτερα από τους υπόλοιπους 
υπόχρεους πλήρους θητείας οπλίτες και συγκεκριμένα 
την επομένη της ημερομηνίας κατά την οποία συμπληρώ¬ 
νουν τον παρακάτω χρόνο πραγματικής στρατιωτικής υ¬ 
πηρεσίας: 

α. Δεκαπέντε (15) μηνών του Στρατού Ξηράς. 

β. Δεκαοκτώ (18) μηνώντου Πολεμικού Ναυτικού. 

γ) Δεκαεπτά (17) μηνών της Πολεμικής Αεροπορίας. 

2. Στις διατάξεις της απόφασης αυτής υπάγονται, εφό¬ 
σον πληρούνται οι προϋποθέσεις της προηγούμενης πα¬ 
ραγράφου και οι παρακάτω: 

α. Όσοι έχουν καταταγεί στις τάξεις των Ενόπλων 
Δυνάμεων πριν από την έναρξη της ισχύος της παρούσας 
απόφασης και υπηρετούν ή βρίσκονται νόμιμα έξω από 
αυτές. 

β. Όσοι έχουν λάβει ή λαμβάνουν αναβολή κατάταξης 
ως σπουδαστές ανώτερης ή ανώτατης σχολής του εσω¬ 
τερικού, αλλά τη διέκοψαν ή τη διακόπτουν πριν να κά¬ 
νουν χρήση αυτής. 

γ. Όσοι έχουν λάβει ή λαμβάνουν αναβολή κατάταξης 
ως σπουδαστές ανώτερης ή ανώτατης σχολής του εξω¬ 
τερικού και πριν να κάνουν χρήση αυτής μετεγγράφονται 
ή εγγράφονται από την αρχή σε ανώτερη ή ανώτατη σχο¬ 
λή του εσωτερικού γιατην οποία δικαιούνται αναβολή κα¬ 
τάταξης αλλά δεν ασκούν το δικαίωμα αυτό και κατατάσ¬ 
σονται εμπρόθεσμα στις Ένοπλες Δυνάμεις. 

3. Όσοι κάνουν ή έχουν κάνει χρήση αναβολής κατάτα¬ 
ξης ή εξαίρεσης ως σπουδαστές Ινστιτούτων 
Επαγγελματικής Κατάρτισης ή σχολών δευτεροβάθμιας 
τεχνικής - επαγγελματικής εκπαίδευσης ή Ωδείων ή 
Ιερατικών Σχολών ή προπαρασκευαστικών τμημάτων ε- 

ξωτερικου ή για απόκτηση θαλασσιας υπηρεσίας ή ως 
ναυτολογημένοι, δεν υπάγονται στις διατάξεις της από¬ 
φασης αυτής, έστω και αν πληρούν τις προϋποθέσεις της 
παραγράφου 1 του παρόντος άρθρου. 

Αρθρο 2 

Υπαγωγή στις διατάξεις της παρούσας απόφασης - 
Δικαιολογητικά και προθεσμίες κατάθεσης - Ακύρωση 
υπαγωγής 

1. Για την υπαγωγή στις διατάξεις του άρθρου 1 της α¬ 
πόφασης αυτής, οι ενδιαφερόμενοι που πληρούν τις σχε¬ 
τικές προϋποθέσεις, καταθετουν στο αρμόδιο στρατολο¬ 
γικό γραφείο αίτηση και δικαιολογητικά αντίστοιχα με αυ¬ 
τά που προβλέπονται για τη χορήγηση αναβολής 
καταταξης λογω σπουδών σε στρατευσίμους. Δεν απαι¬ 
τείται η κατάθεση δικαιολογητικών σε περίπτωση που τα 
προς απόδειξη στοιχεία προκύπτουν από τα στρατολογι¬ 
κά μητρώα ή υπαρχουν στο αρχείο του αρμόδιου στρατο¬ 
λογικού γραφείου. 

2. Η σχετική αίτηση και τα απαιτούμενα δικαιολογητικά 
υποβάλλονται, κατα περίπτωση, εντός των παρακάτω α¬ 
ποκλειστικών προθεσμιών: 

α. Απότους υπηρετουντες στις Ένοπλες Δυνάμεις κατά 
την έναρξη της ισχύος της απόφασης αυτής. 

αα. Εφοσον έχουν συμπληρώσειτηνπροβλεπόμενη κα¬ 
τά περίπτωση πραγματική στρατιωτική υπηρεσία (δεκα¬ 
πέντε, δεκαεπτά ή δεκαοκτώ μηνών): Οποτεδήποτε πριν 
από την οριστική απόλυση. 

ββ. Εφόσον δεν έχουν συμπληρώσειτην προβλεπόμενη 
κατά περίπτωση πραγματική στρατιωτική υπηρεσία (δε¬ 
καπέντε. δεκαεπτά ή δεκαοκτώ μηνών): Οποτεδήποτε 
πριν απο τη συμπλήρωση της. 

β. Από όσους βρίσκονται νόμιμα έξω από τις τάξεις των 
Ενόπλων Δυνάμεων κατά την έναρξη της ισχύος της από¬ 
φασης αυτής και έχουν συμπληρώσει την προβλεπόμενη 
κατά περίπτωση πραγματική στρατιωτική υπηρεσία (δε¬ 
καπέντε, δεκαεπτά ή δεκαοκτώ μηνών): Εως την ημερο¬ 
μηνία που υποχρεουνται να επανακαταταγούν στιςτάξεις 
των Ενόπλων Δυνάμεων, 

γ. Από όσους βρίσκονται νόμιμα έξω από τις τάξεις των 
Ενόπλων Δυνάμεων που έχουν προϋπηρεσία σε αυτές λι- 
γότερη των δεκαπεντε, δεκαεπτά ή δεκαοκτώ μηνών κατά 
περίπτωση: Από την επανακατάταξή τους στις τάξεις των 
Ενόπλων Δυνάμεων και εντός έξι μηνών από αυτήν και ο¬ 
πωσδήποτε πριν απο τη συμπλήρωση της κατά περίπτω¬ 
ση πραγματικής στρατιωτικής υπηρεσίας (δεκαπέντε, δε¬ 
καεπτά ή δεκαοκτώ μηνών). 

δ. Από όσους βρίσκονται νόμιμα έξω απο τις τάξεις των 
Ενόπλων Δυνάμεων και δεν έχουν προϋπηρεσία σε αυτές: 
Από την κατάταξη η επανακατάταξή τους στις τάξεις των 
Ενόπλων Δυνάμεων και εντός έξι μηνών από αυτήν. 

3. Η υπαγωγή στις διατάξεις του άρθρουί της απόφα¬ 
σης αυτής γίνεται από το αρμόδιο στρατολογικό γραφείο 
και ακυρώνεται σε περίπτωση που ο ενδιαφερόμενος: 

α. Μεταφερθεί σε κατηγορία μειωμένης θητείας τρίμη¬ 
νης, εξάμηνης ή δωδεκάμηνης διάρκειας. 

β. Ζητήσει και λάβει αναβολή κατάταξης για ανώτερη ή 
ανώτατη σχολή του εσωτερικού, μετά από τυχόν προσω¬ 
ρινή απόλυσή του από τις Ένοπλες Δυνάμεις. 

γ. Ονομασθεί δόκιμος έφεδρος ή επίκουρος αξιωματι¬ 
κός. 

4. Η υπαγωγής στις παραπάνω διατάξεις και η τυχόν α¬ 


κύρωσή της γνωστοποιούνται, με σχετική μεταβολή, από 
το αρμόδιο στρατολογικό γραφείο στη μονάδα όπου υ¬ 
πηρετεί ο ενδιαφερόμενος και εφόσον απαιτείται και σε 
άλλες αρμόδιες Αρχές. 

Άρθρο 3 

Τελικές Διατάξεις 

1. Διοικητικές και ερμηνευτικές οδηγίες για την εφαρ¬ 
μογή της απόφασης αυτής εκδίδονται, εφόσον απαιτη¬ 
θούν, απάτη Διεύθυνση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Νοεμβρίου 1997 

Ο ΥΠΟΥΡΓΟΣ 

ΑΠ. - Αθ. ΤΣΟΧΑΤΖΟΠΟΥΛΟΣ 
-♦- 

Αριθ. 2076694/11147/0022 (5) 

Αύξηση αριθμού ημερών εκτός έδρας στους γεωτεχνι¬ 
κούς υπαλλήλους του Υπουργείου Γεωργίας. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ & ΑΠΟΚΕΝΤΡΩΣΗΣ, 
ΟΙΚΟΝΟΜΙΚΩΝ ΚΑΙ ΓΕΩΡΓΙΑΣ 

Έχοντας υπόψη: 

1. Τις διατάξεις των άρθρων 23 και 29 του Ν. 1558/85 
«Κυβέρνηση και Κυβερνητικά Όργανα» (ΦΕΚ 137/ 
Α726.7.85 και του άρθρου 29Ατου Ν. 1558/85 που προ¬ 
στέθηκε μετο άρθρο 27του Ν. 2081/92). 

2. Το Ν.Δ. 402/88 «Περί Οργανισμού του Υπ. Γεωργίας» 
όπως τροποποιήθηκε μεταγενέστερα. 

3. Τις διατάξεις του Ν. 2346/95 (ΦΕΚ 220/Α730.10.95) 
«Δαπάνες κίνησης των μετακινουμένων ποσώπων με ε¬ 
ντολή του Δημοσίου εντός και εκτός της Επικράτειας για 
εκτέλεση υπηρεσίας και άλλες διατάξεις». 

4. Τη διαταξη της παραγρ. 2 του άρθρου 30 του Ν. 
2470/97 «Αναμόρφωση μισθολογίου προσωπικού της 
Δημόσιας Διοίκησης και άλλες συναφείς διατάξεις». 

5. Τις διατάξεις του Ν. 301/76 (ΦΕΚ 91/Α /20.4.76) «περί 
της εις την Εφημερίδα της Κυβερνήσεως δημοσιευομέ- 
νης ύλης και ρυθμίσεως θεμάτων αναφερομένων εις την 
έκδοσιν και κυκλοφορίανταύτης». 

6. Την αριθμ. 2004140/479/0022/10.2.97 Κοινή απόφα¬ 
ση Υπουργών Οικονομικών και Γεωργίας «Έγκριση ανω- 
τάτου ορίου ημερών κίνησης εκτός έδρας υπαλλήλωντου 
Υπουργείου Γεωργίας και λοιπών προσώπων για το έτος 
1997» (ΦΕΚ 115/Β726.2.97). 

7. Την αριθμ. 1107147/1239/0006Α/4.10.96 απόφαση 
του Πρωθυπουργού και του Υπουργού Οικονομικών, περί 
ανάθεσης αρμοδιοτήτων στους Υφυπουργούς 
Οικονομικών. 

8. Την ανάγκη μετακίνησης εκτός έδρας των 
Γεωτεχνικών υπαλλήλων του Υπουργείου Γεωργίας και 
των περιφερειών της χώρας για την εφαρμογή των δια¬ 
φόρων προγραμμάτων και διεξαγωγή ελέγχωντου ενγέ- 
νει Γεωργικού Τομέα, αποφασίζουμε: 

Αυξάνουμε τα ανώτατα όρια του αριθμού ημερών εκτός 
έδρας πέραν αυτών που εγκρίθηκαν με την πιο πάνω από¬ 
φαση (αριθμ. 2004140/479/0022/10.2.97) στους γεωτε¬ 
χνικούς υπαλλήλους του Υπ. Γεωργίας, των περιφερειών 
της χώρας και στους αποσπασμένους στις Νομαρχιακές 
Αυτοδιοικήσεις, που θα μετακινηθούν εκτός έδρας για 

την διεξαγωγή ελεγχων και την εφαρμογή προγραμμά¬ 
των του εν γενει γεωργικού τομέα, ως κατωτέρω: 

Α ΓΕΝ. ΠΕΡ/ΚΕΣ ΥΠΗΡΕΣΙΕΣ - ΥΠ/ΣΙΕΣ ΔΙΑΝΟΜΑΡΧΙ- 
ΑΚΟΥ ΕΠΙΠΕΔΟΥ. 

1. Υπάλληλοι Κατηγορίας ΠΕ01 Κλάδου Γεωπονικού 30 
ημέρες. 

2. Υπάλληλοι Κατηγορίας ΠΕ02 Κλάδου Δασολογικού 
30 ημέρες. 

3. Υπάλληλοι Κατηγορίας ΠΕ03 Κλάδου Κτηνιατρικού 
30 ημέρες. 

4. Υπάλληλοι Κατηγορίας ΠΕ04 Κλάδου Ιχθυολόγων 30 
ημέρες 

5. Υπάλληλοι Κατηγορίας ΠΕ07 Κλάδου Γεωλόγων30η¬ 
μέρες. 

Β' ΝΟΜΑΡΧΙΑΚΕΣ ΥΠΗΡΕΣΙΕΣ 

1. Υπάλληλοι Κατηγορίας ΠΕ01 Κλάδου Γεωπονικού 55 
ημέρες. 

2. Υπάλληλοι Κατηγορίας ΠΕ02 Κλάδου Δασολογικού 
55 ημέρες. 

3. Υπάλληλοι Κατηγορίας ΠΕ03 Κλάδου Κτηνιατρικού 
55 ημέρες. 

4. Υπάλληλοι Κατηγορίας ΠΕ04 Κλάδου Ιχθυολόγων55 
ημέρες. 

5. Υπάλληλοι Κατηγορίας ΠΕ07 Κλάδου Γεωλόγων55η¬ 
μέρες. 

Από την προώθηση της απόφασης αυτής προκαλείται 
δαπάνη 780.000.000 δρχ. περίπου, η οποία θα βαρύνει τις 
πιστώσεις των κατωτέρω προϋπολογισμών, στους οποί¬ 
ους έχουν γίνει σχετικές προβλέψεις: 

1. Τακτικού Προϋπολογισμού α) Φ.110 και στον ΚΑΕ 
0711 δρχ. 10.000.000 ΚΑΕ 5196 δρχ. 150.000.000, ΚΑΕ 
5329 δρχ. 230.000.000 β) Φ.120 ΚΑΕ 0711 δρχ. 
60.000.000. 

2. Του Προϋπ/σμού του ΚΤΓΚ και δασών α) Φ. 110 και 
στον ΚΑΕ 0711 δρχ. 50.000.000, ΚΑΕ 2271 δρχ. 
80.000.000, ΚΑΕ 2273 δρχ. 30.000.000 β) Φ. 120 ΚΑΕ 0711 
δρχ. 80.000.000. 

3. Του Προϋπ/σμού ΥΕΒ. ΚΑΕ 0711 δρχ. 30.000.000, 
ΚΑΕ 2283 δρχ. 40.000.000. 

4. Του Προϋπ/σμου Σποροπαραγωγής ΚΑΕ 0711 δρχ. 
20 . 000 . 000 . 

Κατά τα λοιπά ισχύει η αριθμ. 2004140/479/10.2.97 α¬ 
πόφασή μας (ΦΕΚ 15/Β726.2.97). 

Η παρούσα να δημοσιευθεί στην Εφημερίδα της 
Κυβερνήσεως. 

Αθήνα, 28 Οκτωβρίου 1997 
οι ΥΠΟΥΡΓΟΙ 

ΕΣΩΤ ΔΗΜ. ΔΙΟΙΚΗΣΗΣ ΥΦΥΠΟΥΡΓΟΣ 

ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

ΑΛ. ΠΑΠΑΔΟΠΟΥΛΟΣ Ν. ΧΡΙΣΤΟΔΟΥΛΑΚΗΣ 

ΓΕΩΡΓΙΑΣ 

ΣΤ. ΤΖΟΥΜΑΚΑΣ 
-♦- 

Αριθ. 2071496/10570/0022 (6) 

Κίνηση εκτός έδρας του υπαλήλου Νικολάου Κιουρκτσή. 

ΟΙ ΥΠΟΥΡΓΟΙ 

ΟΙΚΟΝΟΜΙΚΏΝ, ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ 
ΔΗΜΟΣΙΩΝ ΕΡΓΩΝ 

Έχοντας υπόψη: 

1 Τις διατάξεις του Ν. 2346/95 «Δαπάνες κίνησης των 
μετακινουμένων προσώπων με εντολή του Δημοσίου ε¬ 


ντός και εκτός της επικράτειας για εκτέλεση υπηρεσίας 
και άλλες διατάξεις (ΦΕΚ 220/Α/30.10.95). 

2. Την με αρ. 2051387/7945/0022/24.7.96 Κοινή 
Απόφαση Υπουργών Οικονομικών και ΥΠΕΧΩΔΕ για τον 
καθορισμό των επιτρεπόμενων ημερών εκτός έδρας των 
υπαλλήλων ΥΠΕΧΩΔΕ (ΦΕΚ 661/Β/1.8.96). 

3. Το υπ' αριθμ. 110224/1.4.97 έγγραφο του ΕΣΕΠΠ με 
το οποίο ζητείται η μετακίνηση καθ’ υπέρβαση των δικαι¬ 
ούμενων ημερών εκτός έδρας με την υπ’ αριθμ. 
2051387/7945/0022/24.7.96 ΚΥΑ που αφορά υπαλλήλους 
του ΥΠΕΧΩΔΕ. 

4. Το υπ’ αριθμ. 11/5.9.97 Υπηρεσιακό Σημείωμα της 
ΕΥΣΕΔΑ/ΕΣΕΠΠ. αποφασίζουμε: 

Εγκρίνουμε την κίνηση εκτός έδρας με δικαίωμα ημε¬ 
ρήσιας αποζημίωσης και οδοιπορικών εξόδων του υπαλ¬ 
λήλου του κλάδου ΠΕ Αρχ/νων - Μηχ/κών Κιουρκτσή 
Νικολάου, προκειμενου να μεταβεί σε Σούνιο - Λαύριο - 
Ανάβυσσο - Π. Φώκαια - Σκάλα Ωρωπού - Χαλκούτσι - 
Παραλία Γραμματικού - Ραμνούντα και άλλες περιοχές 
της Ανατολικής Αττικής για να προβεί σε αυτοψίες που α¬ 
φορούν την προστασία του περιβάλλοντος από τις κατα- 
στροφέςτου δασικού πλούτου, τις καταπατήσεις των δη¬ 
μοσίων εκτάσεων τις παράνομες κατατμήσεις της γης, τις 
αυθαίρετες κατασκευές, τις παράνομες επεμβάσεις στα 
ρέματα, στον αιγιαλό, στη ζώνη της παραλίας και κάθε άλ¬ 
λη παράνομη δραστηριότητα που μπορεί να έχει δυσμε¬ 
νείς επιπτώσεις στο περιβάλλον. 

Ημέρες εκτός έδρας (καθ’ υπέρβαση) ορίζονται έντεκα 
(11) οι: 2-3-4-8-9 - 10- 16 - 17 - 18-22-29/9/97. 

Μέσο μετάβασης και επιστροφής εγκρίνεται το Κ.Υ. 
5688 υπηρ/κό αυτοκίνητο με οδηγό τον Ζαρμπαφή. 

Η δαπάνη θα καλυφθεί από τοντακτικό προϋπολογισμό 
του ΥΠΕΧΩΔΕ έτους 1997 Ε.Φ.31/110 ΚΑΕ 0711, το ύψος 
της οποίας ανέρχεται σε 52.800 δρχ. για τον Ν. Κιουρκτσή 
έχουν ήδη εγκριθεί 120 μέρες εκτός έδρας. 

Το ΕΣΕΠΠ καθ’ όλη τη διάρκεια του χρόνου διενεργεί 
αυτοψίες καθημερινά. 

Η παρούσα να δημοσιευθεί στην Εφημερίδα της 
Κυβερνήσεως. 

Αθήνα, 30 Οκτωβρίου 1997 
ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΠΕΡΙΒΑΛ ΧΩΡΟΤΑΞΙΑΣ 

ΟΙΚΟΝΟΜΙΚΩΝ ΚΑΙ ΔΗΜ. ΕΡΓΩΝ 

ΝΙΚ. ΧΡΙΣΤΟΔΟΥΛΑΚΗΣ ΚΩΝ. ΛΑΛΙΩΤΗΣ 

-♦- 

Α ριθ. Α 1594 (7) 

Ανάθεση αρμοδιοτήτων στους Αντιπρυτάνεις του 
Πανεπιστημίου Θεσσαλονίκης. 

ΠΡΑΞΗ 

ΤΟ ΠΡΥΤΑΝΙΚΟ ΣΥΜΒΟΥΛΙΟ ΤΟΥ ΑΡΙΣΤΟΤΕΛΕΙΟΥ 
ΠΑΝΕΠΙΣΤΗΜΙΟΥ ΘΕΣΣΑΛΟΝΙΚΗΣ 

Έχοντας υπόψη: 

α) Τις διατάξεις του άρθρου 3 παρ. 1 εδ. 8 του Ν. 
2083/92 (ΦΕΚ 159, τ.Α) σε συνδυασμό με τις διατάξεις του 
άρθρου 1 παρ. Ια’του Ν. 2188/94 (ΦΕΚ Ιδ,τ.Α'). 

β) την απόφαση του Σώματος αριθμ. 755/1.9.97. 

γ) Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του Κρατικού 
Προϋπολογισμού, (άρθρ. 29Α του Ν. 1558/85, το οποίο 
προσετέθη με το άρθρο 27 του Ν. 2081/92 και τροποποι¬ 
ήθηκε με το άρθρο 1 παρ. 2α του Ν. 2469/97, Α38), απο¬ 
φασίζουμε: 

Την ανάθεση αρμοδιοτήτων στους αντιπρυτάνεις ως ε¬ 
ξής: 

α) στον Αντιπρύτανη Ιωάννη Γ. Αντωνόπουλο. τις αρμο¬ 
διότητες Οικονομικού Προγραμματισμού και Ανάπτυξης. 

β) στην Αντιπρύτανη Ολυμπία Γκίμπα - Τζιαμπίρη, τις 
αρμοδιότητες Ακαδημαϊκών Υποθέσεων και 
Προσωπικού. 

Η πράξη αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη. 17 Σεπτεμβρίου 1997 

Ο Πρόεδρος του Πρυτανικού Συμβουλίου 
Πρύτανης ΜΙΧ Α. ΠΑΠΑΔΟΠΟΥΛΟΣ 

-♦- 

Αριθ. 215.1/402182 ( 8 ) 

Τιμολόγια Δορυφορικών επικοινωνιών Ιπιτΐ 3 Γ 53 ΐ - Α Η 19 Η 
δροθά ϋ 3 ΐ 3 . 

ΤΟ ΔΙΟΙΚΗΤΙΚΟΣ ΣΥΜΒΟΥΛΙΟ ΤΟΥ ΟΤΕ 
(Συνεδρίαση 2531/21.10.1997. Θέμα 3) 

Αφού έλαβε υπόψη α) την εισήγηση του Προέδρου και 
Διευθύνοντα Συμβουλου β) την 215.1/21/17.10.97 εισήγη¬ 
ση της Δ/νσης Διεθνών Επικοινωνιών και γ) τις διατυπωθεί- 
σες κατά τη συζητηση του θέματος απόψεις, αποφάσισε: 

I. Ενέκρινετατιμολόγιατωνεπικοινωνιών ΙΝΜΑΒ5ΑΤ-Α 
ΗΙΘΗ 5ΡΕΕϋ ΟΑΤΑ, ως ακολούθως: 

ΚΑΤΕΥΘΥΝΣΗ ΚΙΝΗΤΟ - ΣΤΑΘΕΡΟ 

1. ΙΠΓΠ3Γ531 - Α ΗΙΟΗ 5ΡΕΕϋ ϋΑΤΑ 5ΙΜΡΕΕΧ (σε $ 
Η Π Α/λεπτό). 

(Υπηρεσία διαθέσιμη μόνο σε ΙΟΡ & ΑΟΡ - Ε). 

Ώρες Αιχμής Ώρες μη Αιχμής 
05.31-19.30 19.31-05.30 

υτο(θΜΤ) υτο(ΘΜΤ) 

Προορισμός: 

-Ελλάδα 8,50 6,00 

-Αυστρία, Βέλγιο, Δανία 
Φινλανδία, Γαλλία. Γερμανία 
Ιταλία. Μονακό, Ολλανδία. 

Νορβηγία, Πορτογαλία. Ισπανία, 

Σουηδία, Ελβετία, Ην. Βασίλειο, 

ΗΠΑ, Καναδάς, Μεξικό 9,10 6,50 

-Λοιπές χώρες 9,60 7,10 

2. Ιηπΐ 3 Γ 53 ΐ - Α ΗΙΘΗ 3ΡΕΕΏ ϋΑΤΑ ΟυΡΙΕΧ (ΣΕ $ 
ΗΠΑ/λεπτο). 

(Υπηρεσία διαθέσιμη μόνον σε ΙΟΡ & ΑΟΡ-Ε). 

Ώρες Αιχμής Ώρες μη Αιχμής 
05.31-19.30 19.31-05.30 

υτο (θμτ) υτο (θμτ) 

Προορισμός: 

-Ελλαδα 12,50 8,80 


-Αυστρία, Βέλγιο, Δανία 
Φινλανδία, Γαλλία, Γερμανία 
Ιταλία, Μονακό, Ολλανδία, 

Νορβηγία, Πορτογαλία, Ισπανία, 

Σουηδία, Ελβετία, Ην. Βασίλειο, 

ΗΠΑ, Καναδάς, Μεξικό 13,00 10,00 

-Λοιπές χώρες 13,70 12,10 

3. ΙΠΠΊ3Γ531 - Α ΗΙΘΗ 5ΡΕΕϋ ΟΑΤΑ ΜΙΣΘΩΜΕΝΑ 
ΚΥΚΛΩΜΑΤΑ 56/64 Κόρε. 

(Υπηρεσία διαθέσιμη μόνον σε ΙΟΡ & ΑΟΡ-Ε). 

(ί) Τέλος διαστημικού τομέα και ΠΕΣ. 

Το εκάστοτε απαιτούμενο από τον Ιηηΐ 3 Γ 33 ΐ (σε $ΗΠΑ) 
τέλος διαστημικού τομέα, προσαυξημένο κατά 20 %. 

(ϋ) Τέλος χρήσης μισθωμένου κυκλώματος. 

Σε περίπτωση που ζητηθεί μίσθωση κυκλώματος από 
τον ΠΕΣ μέχρι τον συνδρομητή, θα χρεώνονται επιπλέον 
τα προβλεπόμενα τέλη μίσθωσης του διατιθέμενου κυ¬ 
κλώματος (σε $ΗΠΑ) για την αντίστοιχη σχέση ή 
(ίϋ) Τέλος χρήσης χερσαίου δικτύου σε (σε $ΗΠΑ/λεπτό 
επικοινωνίας) σε περίπτωση που χρησιμοποιηθεί το επι¬ 
λεγόμενο δίκτυο. 

Προορισμός: 

-Ελλάδα 3,00 

-Αυστρία, Βέλγιο, Δανία 
Φινλανδία, Γαλλία, Γερμανία 
Ιταλία, Μονακό, Ολλανδία, 

Νορβηγία, Πορτογαλία, Ισπανία, 

Σουηδία, Ελβετία, Ην. Βασίλειο, 

ΗΠΑ, Καναδάς, Μεξικό 4,00 

-Λοιπές χώρες 5,00 

II. Όπως ειδικές περιπτώσεις εκμίσθωσης κυκλωμάτων, 
είναι δυνατόν να αποτελόσουν, κατά παρέκκλιση των α- 
ναφερόμενων στην παραπάνω παράγραφο 1.3, αντικείμε¬ 
νο συμβατικών διευθετήσεων μεταξύ του ΟΤΕ και των εν¬ 
διαφερομένων πελατών. 

III. Όπως όλες οι επικοινωνίες που αναφέρονται στην α¬ 
νωτέρω παράγραφο I 1,2 και 3 (ίϋ) έχουν ελάχιστη χρέω- 
ση ενός ( 1 ) λεπτού και χρεώνονται ανά 1 δευτερόλεπτο. 

IV. Ενέκρινε την εφαρμογή της παρούσας απόφασης α¬ 
πό την ημερομηνία λήψης της. 

Από την παρούσα απόφαση δεν προκαλείται δαπάνη σε 
βάρος του Κρατικού Προϋπολογισμού. 

V. Ενέκρινε τη δημοσίευση της παρούσας απόφασης 
στην Εφημερίδα της Κυβερνήσεως Τεύχος Β', σύμφωνα 
με τα οριζόμενα στο άρθρο δεύτερο (Λοιπές Ρυθμίσεις) 
του Ν. 2257/94 ΦΕΚ 197/Α/23.11.94. 

Ο Γραμματέας του Δ.Σ. 

Α. ΠΛΑΤΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕίΕΧ 223211 ΥΡΕΤ ΘΠ * ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 

5225 761 

ΘΕΣΣΑΛΟΝΙΚΗ 



5230 841 

Βασ. Όλγας 188, 1ος όρ. - Τ.Κ. 546 55 

(031) 423 956 

Πληροφορίες δημοσιευμάτων λοιπών Φ.Ε.Κ. 

5225 713 

ΠΕΙΡΑΙΑΣ 

4136 402 


5249 547 

Νικήτα 6-8 Τ.Κ. 185 31 

4171 307 

Πώληση Φ.Ε.Κ. 

5239 762 

ΠΑΤΡΑ 

(061) 271 249 

Φωτοαντίγραφα παλαιών Φ.Ε.Κ. 

5248 141 

Κορίνθου 327 Τ.Κ. 262 23 

224 581 

Βιβλιοθήκη παλαιών Φ.Ε.Κ. 

5248 188 

ΙΩΑΝΝΙΝΑ 


Οδηγίες για δημοσιεύματα Α.Ε. - Ε.Π.Ε. 

5248 785 

Διοικητήριο Τ.Κ. 454 44 

(0651) 21 901 

Εγγραφή Συνδρομητών Φ.Ε.Κ. και 


ΚΟΜΟΤΗΝΗ 

(0531) 22 637 

αποστολή Φ.Ε.Κ. 

5248 320 

Δημοκρατίας 1 Τ.Κ. 691 00 

26 522 


- Μέχρι 8 σελίδες 150 δρχ. 

ΤΙΜΗ ΦΥΛΛΩΝ - Από 9 μέχρι 16 σελίδες 300 δρχ. 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από 16 σελίδες και άνω προσαύξηση 100 δρχ. ανά δσέλιδο ή μέρος αστού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

50.000 

δρχ. 

2.500 

δρχ. 

Β' (Υπουργικές αποφάσεις κ.λπ.) 

50.000 

» 

2.500 

” 

Γ' (Διορισμοί, απολύσεις κ.λπ. Δημ. Υπαλλήλων) 

10.000 

» 

500 

** 

Δ' (Απαλλοτριώσεις, πολεοδομία κ.λπ.) 

50.000 

Μ 

2.500 


Αναπτυξιακών Πράξεων (Τ.Α.Π.Σ.) 

25.000 

Μ 

1.250 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

10.000 


500 

» 

Παράρτημα ( Πίνακες επιτυχόντων διαγωνισμών) 

5.000 

» 

250 

» 

Δελτίο Βιομηχανικής Ιδιοκτησίας (Δ.Ε.Β.1.) 

10.000 

» 

500 

»» 

Ανωτάτου Ειδικού Δικαστηρίου (Α.Ε.Δ.) 

3.000 

Μ 

150 

” 

Ανωνύμων Εταιρειών 4 Ε.Π.Ε. 

250.000 

» 

12.500 

“ 

Προκηρύξεων Α.Σ.Ε.Π. 

10.000 

» 

500 

Μ 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. 4 Ε.Π.Ε. 

200.000 » 

10.000 

Μ 


* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται πέρα των παραπάνω αναφερομένων ποσών με τα ταχυδρομικά τέλη και μπο¬ 
ρεί να στέλνονται με επιταγή και σε ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(Σολωμού 51 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό 
της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες του κοινού λειτουργούν καθημερινά από 08.00 έως 13.00_ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





















